Tirsdag aften blev der skrevet historie på Wall Street i New York.

For første gang nogensinde var det nemlig ikke en menneskehånd, der lukkede børsen ved at trykke på den knap, der udløser Nasdaq-klokkens bimlen.

I stedet var det en robotarm fra den fynske virksomhed Universal Robots.

Læs også : Dansk robotfirma vinder stor pris i USA

Universal Robots fik æren af at markere begivenheden, åbningen af et særligt indeks for aktier i robot- og automatiseringsindustrierne, Robo-Stox, fordi de med deres robotarme har bevist, at robotteknologi allerede i dag kan anvendes i en lang række industrier.

Robo-Stox omfatter blandt andet plæneklippere, kirurgiske robotter og droner.